recursal/SuperWikiNEXT-32B huggingface dataset:
"**Vuracak**" (באנגלית: "**Will Hit You**"; ובעברית: **יַכֶּה בְּךָ**) הוא שיר שהוקלט על ידי הזמרת-יוצרת הטורקייה מרווה אזביי, מתוך אלבום המחווה ליילדיז טילבה, *Yıldız Tilbe'nin Yıldızlı Şarkıları, Vol. 1* (2018). הוא יצא לאור ב-11 ביולי 2018, בהוצאת חברת התקליטים אוזדמיר מיוזיק, כסינגל מתוך האלבום.

השיר הגיע למקום הראשון בטורקיה טופ 20.

רקע וכתיבה
----------

השיר נכתב במקור על ידי יילדיז טילבה עצמה, בדומה לשאר שיריה, והוא הופק מחדש על ידי אוזדמיר מיוזיק. "Vuracak" הוקלט מחדש על ידי מרווה אזביי בשנת 2018, כחלק מתוך הפרויקט המוזיקלי *Yıldız Tilbe'nin Yıldızlı Şarkıları*, בו הוקלטו שיריה של טילבה מחדש, בידי שלל אמנים טורקיים מצליחים.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-30 מיליון השמעות.

וידאו קליפ
----------

הווידאו קליפ הנלווה של "Vuracak" הועלה ליוטיוב ב-11 ביולי 2018, ביום יציאתו של השיר כסינגל. בתחילתו, ניתן לראות את אזביי, כשהיא לבד בחושך ובידה גפרור בוער. בהמשך לכך, ניתן לראותה כשהיא משחקת בלהבה של הגפרור, תוך שהיא מתחילה לבצע את השיר ומזיזה את הגפרור מצד לצד.

לאורכו של הקליפ, ניתן לראות את אזביי בשתי סצנות מנוגדות: האחת, כשהכול מסביבה נשרף ובוער והשנייה, כשהכול מסביבה מוצף במים. הקליפ צבר למעלה מ-190 מיליון צפיות ונחשב לאחד מהקליפים הטורקיים הנצפים ביותר בכל הזמנים ולקליפ הנצפה ביותר של אזביי.

ביממה אחת, הצליח הקליפ לצבור למעלה מ-1.6 מיליון צפיות, דבר שהופך אותו לאחד מהקליפים הטורקיים הבודדים בהיסטוריה שעשו זאת.

מיקומי שיא
----------

| 
‏‏‏  **מצעדים ודירוגים (2018)** |
| --- |
| מדינה | מצעד | מיקום שיא |
|  טורקיה | טורקיה טופ 20 | 1 |
| טורקיה טופ 40 | 1 |

| 
‏‏‏  **מצעדי סוף שנה (2018)** |
| --- |
| מדינה | מצעד | מיקום שיא |
|  טורקיה | טורקיה טופ 40 | 12 |

| 
‏‏‏  **מצעדי סוף שנה (2019)** |
| --- |
| מדינה | מצעד | מיקום שיא |
|  טורקיה | טורקיה טופ 40 | 76 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 11 ביולי 2018 | סטרימינג • הורדה דיגיטלית | אוזדמיר |  |

קישורים חיצוניים
----------------

* סרטון השיר "Vuracak" באתר יוטיוב

הערות שוליים
------------

1. ↑  Merve Özbey - Vuracak lyrics + English translation (Version #2), lyricstranslate.com (באנגלית)
2. 1 2 3 4 5  *Merve Özbey – Vuracak* (באנגלית), נבדק ב-2020-05-23
3. 1 2 3 4  Vuracak – Merve Özbey, a playlist by Parsa Amini on Spotify, Spotify
4. ↑  MusicTopTR, MusicTopTR Resmi Listesinde 43. haftanın Lideri... VURACAK - @MerveOzbey @ozdemirmuzik https://youtu.be/wRVekDWb47I, @MusicTopTR, ‏2018T4:30 (בטורקית)
5. 1 2 3 4 5  Merve Özbey - Vuracak
6. 1 2  YouTube - Most Viewed Music Videos by Turkish Artists, kworb.net
7. 1 2  YouTube Stats of Merve Özbey - Vuracak, kworb.net
עין סהרונים
**עין סהרונים** הוא מעיין קטן, היחיד במכתש רמון, המהווה את מקור המים הגדול והמרכזי ביותר במכתש. המעיין נמצא בשמורת הטבע מצוק הצינים, ובקרבת מצד סהרונים – תחנת דרכים קדומה.

השם עין סהרונים נובע מצמח הסהרון המשתלשל הגדל באזור. בערבית נקרא המעיין **אלמחלה** ("המעיין היבש", "מעיין הבצורת") כשם החאן הנבטי קצר אלמחלה.

תיאור כללי
----------

מעיין עין סהרונים הוא מעיין שכבה קטן הניזון ממי התהום הגבוהים שבאזור ומושפע מאוד משיטפונות. מי המעיין מליחים מעט רוב השנה, אך ניתן לשתות מהם.. עוצמת הנביעה של המעיין ומיקומה תלויות בכמות המשקעים. בחורף גוברת שפיעת המעיין ומימיו טובים יותר לשתייה. בסוף הקיץ מצטמצמת הנביעה, ויש שהיא חרבה לחלוטין. אז יימצאו מים רק בתוך שקעים חפורים בסחף האפיק.

המעיין נמצא לפני יציאתו של נחל רמון מהמכתש במקום התחברותו לנחל נקרות. הוא מקור המים הטבעי המרכזי במכתש רמון, ולכן הוא משמש מקום מחיה ליעלים, לחמורי בר ולמגוון ציפורים.

היסטוריה
--------

עין סהרונים שימש מקור למי שתייה לשיירות שעברו בדרך הבשמים הנבטית, וחנו באכסניה הסמוכה לו. האכסניה ממוקמת בגבעה הנמוכה שממזרח, בנקודה אסטרטגית ליד המעיין.

בעלי חיים וצמחים באזור
----------------------

עין סהרונים מהווה מקור מים בעבור הפרא, אשר אוכלוסייתו באזור הוערכה בשנת 2018 ביותר מ-300 פרטים.

בסוף שנות השישים הוחלט להחזיר בעלי חיים לארץ ישראל במבצע מיוחד, שבמסגרתו נרכשו שלושה זוגות פראים פרסיים (המין הקרוב ביותר לפרא הסורי שהתקיים בארץ ישראל, אך נכחד) לצד שלושה פראים נוספים שהובאו מאיראן. תחילה גודלו פראים אלו בחי-בר יטבתה, אך הם שוחררו בשנת 1982 בעין סהרונים, ולאחר מכן במקומות נוספים בנגב. הפראים הללו נקלטו היטב בסביבת עין סהרונים והתרבו במהרה.

באזור הנביעה צומח סבך של שיחי סמר, קנה מצוי, מלוח פגום ועצי אשל. שיחי סהרון משולשל צומחים על הגדה הצפונית של הנחל.

מסלול ההגעה למעיין
------------------

כעשרה ק"מ דרומה ממצפה רמון, על כביש 40, ישנה פנייה שמאלה לדרך עפר לכיוון חניון בארות (קיים סימון אדום). נסיעה של כחמישה קילומטרים נוספים מובילה לחניון בארות, וממנו ישנה פנייה ימינה (גם כאן הסימון אדום). בהתפצלות הבאה מופיע שילוט של פנייה ימינה, ומשם ישנה נסיעה עד לרחבת החניון של עין סהרונים.

מסלול ההליכה למעיין הוא בשטח מישורי ברובו. במהלך ההליכה מתגלה המעיין עצמו מאחת ממדרגות הסלע, בצורת כתם ירוק של הצמחייה ומים הבולטים בשטח. מסלול הטיול הוא מעגלי, ומחזיר את המטיילים בהליכה לחנייה.

לקריאה נוספת
------------

* אנציקלופדיה מפה כרך 5/ מרקוס מנחם
* מדריך ישראל החדש- הר הנגב והערבה כרך 15/ ספי בן יוסף
* שביל בצד/ אורי דבריו

קישורים חיצוניים
----------------

ויקישיתוף מדיה וקבצים בנושא **עין סהרונים** בוויקישיתוף
* אתר רשות הטבע והגנים
* מינהלת הטיולים
* עין סהרונים, באתר עמוד ענן
* מאור בקל, מסע אל בטן האדמה: טיול לפרסת נקרות ועין סהרונים, באתר הארץ, 31 במאי 2018

הערות שוליים
------------

1. ↑  עין סהרונים, באתר מסלולים
2. 1 2 3  הר סהרונים ועין סהרונים, באתר רשות הטבע והגנים
3. 1 2 3  פרסת נקרות, באתר טבע ונופים בישראל
4. 1 2  עין סהרונים, באתר מסלולרי
5. ↑  נגב עין סהרונים, באתר טיפ לטריפ

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007522147605171

 |
**הנסיכה המלכותית** (באנגלית: **Princess Royal**) הוא תואר שניתן באופן מסורתי (אך לא באופן אוטומטי) לבת הראשונה של מונרך בריטי. זהו תואר סמלי בלבד, והוא התואר הגבוה ביותר שיכולה לקבל נצר לבית המלוכה הבריטי שאינה המלכה. תואר זה מוענק לכל החיים, ולכן נסיכה לא יכולה להקרא "נסיכה מלכותית" במהלך תקופת חייה של נסיכה מלכותית אחרת. המלכה אליזבת השנייה, לדוגמה, לא החזיקה מעולם בתואר זה למרות שהייתה בתו הבכירה של המלך ג'ורג' השישי, משום שדודתה, הנסיכה מרי, החזיקה בתואר עד יום מותה בשנת 1965 ובעת מותה, אליזבת כבר הייתה מלכת הממלכה המאוחדת.

משנת 1642, אז הוענק התואר לראשונה, היו שבע נסיכות מלכותיות בממלכה המאוחדת. כיום מחזיקה בתואר זה בתה של המלכה אליזבת, הנסיכה אן. הנסיכה הבאה הצפויה לשאת את התואר היא הנסיכה שארלוט מוויילס.

הרעיון להעניק תואר מיוחד לנסיכה הבכירה היה של הנרייט מארי, נסיכת צרפת (1609-1669), בתו של אנרי הרביעי, מלך צרפת ואשתו של צ'ארלס הראשון, מלך אנגליה. המלכה רצתה ליצור גרסה אנגלית של התואר מאדאם רויאל, בו נקראה בצרפת בתו הבכירה של המלך. הנסיכה הראשונה שקיבלה את התואר "נסיכה מלכותית" בשנת 1642 הייתה בתם הבכירה של צ'ארלס הראשון והנרייטה מריה, הנסיכה מרי, שנולדה בשנת 1631.

התואר לא ניתן אוטומטית לבת הבכירה, אלא מוענק על ידי המונרך עצמו לפי שיקול דעתו. במהלך ההיסטוריה הבריטית היו שתי נסיכות בכירות שלא קיבלו את התואר מאביהן: מרי, נסיכת אנגליה, בתו הבכירה של ג'יימס השני, מלך אנגליה, שמלכה בממלכה במשותף עם בעלה, ויליאם השלישי; וסופיה דורותיאה, נסיכת הנובר, בתו היחידה של המלך ג'ורג' הראשון.

הנסיכות המלכותיות
-----------------

שבע הנסיכות שהחזיקו בתואר היו:

| מספר | התקופה | שם הנסיכה | שם המלך/מלכה | שם בן הזוג |
| --- | --- | --- | --- | --- |
| 1 | 1660–1642 | הנסיכה מרי | בתו הבכירה של המלך צ'ארלס הראשון | אשתו של וילם השני, נסיך אורנז'. |
| 2 | 1759–1727 | הנסיכה אן | בתו הבכירה של המלך ג'ורג' השני | אשתו של וילם הרביעי, נסיך אורנז'. |
| 3 | 1828–1789 | הנסיכה שארלוט | בתו הבכירה של המלך ג'ורג' השלישי | אשתו של פרידריך הראשון, מלך וירטמברג. |
| 4 | 1901–1841 | הנסיכה ויקטוריה | בתה הבכירה של המלכה ויקטוריה | אשתו של פרידריך השלישי, קיסר גרמניה. |
| 5 | 1931–1905 | הנסיכה לואיז | בתו הבכירה של המלך אדוארד השביעי | אשתו של אלכסנדר דאף, דוכס פייף הראשון. |
| 6 | 1965–1932 | הנסיכה מרי | בתו היחידה של המלך ג'ורג' החמישי | אשתו של הנרי לסלס, רוזן הרווד. |
| 7 | 1987–הווה | הנסיכה אן | בתה היחידה של המלכה אליזבת השנייה | נישאה בתחילה למארק פיליפסכיום אשתו של טימותי לורנס. |

קישורים חיצוניים
----------------

ויקישיתוף מדיה וקבצים בנושא **נסיכה מלכותית** בוויקישיתוף
* הסבר על התואר "נסיכה מלכותית" באתר הרשמי של בית המלוכה הבריטי

| נסיכות מלכותיות |
| --- |
| 

|  |
| --- |
| מרי (1631–1660) • אן (1709–1759) • שארלוט (1766–1828) • ויקטוריה (1840–1901) • לואיז (1905–1931) • מרי (1932–1965) • אן (1950–) |

 |

| תארים מלכותיים בממלכה המאוחדת |
| --- |
| 

|  |
| --- |
| דוכס לנקסטר • דוכס אדינבורו • נסיך ונסיכת ויילס, דוכס ודוכסית קורנוול • דוכס רות'סיי • דוכס ודוכסית יורק • דוכס אולבני • רוזן וסקס • דוכס גלוסטר • דוכס קנט • דוכס וינדזור • דוכס קלרנס • דוכס קיימברידג' • דוכס קמברלנד • דוכס קמברלנד וסטראת'רן • דוכס קונוט וסטראת'רן • דוכס ודוכסית סאסקס • נסיכה מלכותית |

 |
**איסמאל לו** (בצרפתית: **Ismaël Lô**; נולד ב-30 באוגוסט 1956) הוא זמר סנגלי.

ביוגרפיה
--------

לו נולד בדוגונדוטשי (Dogondoutchi) שבניז'ר לאב ממוצא סנגלי ולאם ממוצא ניגרי. זמן קצר לאחר הולדתו של לו עברו הוריו לסנגל והתיישבו בעיירה רופיסק (Rufisque), ליד הבירה דקר. כזמר נודע ביכולות הווקליות המגוונות, ועוסק גם בהלחנה, כתיבה ונגינה על גיטרה ועל מפוחית.

בשנות ה-70 התחנך בבית הספר הגבוה לאומנויות "דקר", ולאחר מכן הצטרף ללהקה סופר דיאמונו (Super Diamono), אולם פרש ממנה בשנת 1984 לטובת קריירת סולו. במהלך ארבע השנים הבאות הוציא לו חמישה אלבומי סולו. בתחילת שנות ה-90 חתם לו על חוזה הקלטות עם חברת התקליטים ברקלי בצרפת והקליט את אלבום הסולו השישי שלו, "לו איסמאל". בזכות הצלחת הסינגל "Tajabone" הפך האלבום ללהיט באירופה, ופתח את דרכו של לו לקריירה בינלאומית. השיר שימש בפסקול סרטו של פדרו אלמודובר "הכל אודות אמא". האלבום "ISO" אשר יצא בשנת 1994 זכה אף הוא להצלחה. באלבום מלודיות גיטרה רכה ומוזיקה סנגלית מסורתית. שנה לאחר מכן שב לו לאפריקה לאחר שהייה באירופה. אלבום האוסף "Jammu Africa" ("אמא אפריקה") יצא ב-1996 ובו גם דואט בשם "בלי אשמה" עם מריאן פיית'פול. הסרט "ללחוץ ידיים עם השטן", העוסק ברצח העם ברואנדה נפתח בשיר הנושא של האלבום "אמא אפריקה". בשנת 2002 קיבל אות של כבוד על פעילותו. אלבומו האחרון "סנגל" (Sénégal) הוקלט בדקר, פריז ולונדון.

קישורים חיצוניים
----------------

ויקישיתוף מדיה וקבצים בנושא **איסמעל לו** בוויקישיתוף
* 

* אתר האינטרנט הרשמי של איסמעל לו
* איסמעל לו, ברשת החברתית פייסבוק

* איסמעל לו, במסד הנתונים הקולנועיים IMDb (באנגלית)

* איסמעל לו, באתר AllMovie (באנגלית)

* איסמעל לו, באתר אייטונס (באנגלית)

* איסמעל לו, באתר ספוטיפיי

* איסמעל לו, באתר Last.fm (באנגלית)

* איסמעל לו, באתר AllMusic (באנגלית)

* איסמעל לו, באתר MusicBrainz (באנגלית)

* איסמעל לו, באתר Discogs (באנגלית)

* איסמעל לו, באתר Songkick (באנגלית)
* RFI Musique biography
* Official page French bio

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb139371748 (data)
* GND: 134912179
* ISNI: 0000 0000 5514 1573
* LCCN: n92076244
* MusicBrainz: 3a4de95b-22f9-4325-afd6-c4d648befcba
* NKC: osa2010598997
* NTA: 262272776
* SUDOC: 139645225
* VIAF: 39565985
* WorldCat: lccn-n92076244

 |
**אילן ברקוביץ'** (נולד ב-1 בפברואר 1975) הוא מאמן וכדורסלן ישראלי המשחק בעמדת הרכז.

קריירה
------

בארבע שנותיו הראשונות בקריירה שיחק ברקוביץ' בעירוני נהריה, אך רק לאחר ירידתה לליגה הלאומית החל לקבל דקות משחק משמעותיות. בעונתו האחרונה בנהריה שיחק 22 משחקים בהם קלע 18.2 נקודות בממוצע למשחק. בעונת 1996/1997 עבר לשחק בהפועל אילת ובעונה שלאחר מכן שיחק במכבי חדרה. לאחר מכן ירד לשחק בליגה הארצית וחתם בהפועל מעיליא לשנתיים. בעונת 2000/2001 שב לעירוני נהריה ועם 11.4 נקודות בממוצע למשחק סייע לה לחזור לליגת העל.

בעונת 2001/2002 עבר להפועל גלבוע/גליל עליון ובעונתו השנייה בה נבחר לשחקן השישי של העונה בליגת העל. לאחר חמשת המחזורים הראשונים של עונת 2003/2004 עבר למכבי חיפה ולאחר עונה אחת עבר להפועל תל אביב עימה שיחק גם ביורופליג. בעונה שלאחר מכן חתם בהפועל חולון והיה גורם מרכזי בעלייתה לליגת העל כשהוא נבחר לחמישיית העונה של הליגה הלאומית.

בעונת 2006/2007 עבר לשחק בהפועל באר שבע ושוב נבחר לחמישיית העונה של הליגה, בעונה שלאחר מכן קיבל גם את תפקיד המאמן של קבוצת הנוער של המועדון. לאחר קריסתה של באר שבע החליט ברקוביץ' לחזור לליגת העל וחתם בעירוני רמת גן, אך כבר בפתיחת העונה שוחרר וחתם בהפועל עפולה, עימה עלה שוב לליגת העל. לאחר עונה זו חתם בהפועל חיפה. בתחילת עונת 2010/11 חתם ברקוביץ' באליצור נווה דוד רמלה.

לאחר שתי עונות מוצלחות ברמלה, ירד ברקוביץ' לליגה הארצית וחתם בקבוצת א.ס. רמת השרון לה סייע לעלות לליגה הלאומית.

בשנת 2015 עלה ברקוביץ' פעם נוספת הפעם עם הפועל רמת גן לליגה הלאומית ובין השנים 2015-2017 שיחק במדי בית"ר כפר יונה מהליגה הארצית, איתה העפיל לחצי גמר הפלייאוף.

ב-2017 שימש כמאמן קבוצת הנוער של הפועל גבעתיים/רמת גן בליגה הלאומית.

ביולי 2017 חתם כשחקן בקבוצת מכבי הוד השרון בפברואר 2018 נפצע וגמר את העונה.

בקיץ 2018 אימן את קבוצת הבוגרים של אליצור רמלה ובסיום העונה העפיל עימה לליגה הארצית.

ביוני 2019 חזר ברקוביץ' לכפר יונה בליגה הארצית, שם הוא משמש כמאמן ראשי וכשחקן.

לקראת עונת 2023/2024 עבר ברקוביץ' להפועל רמת גן / גבעתיים. במרץ 2024 ביקש לעזוב את הקבוצה.

קישורים חיצוניים
----------------

הערות שוליים
------------

1. ↑  ארצית: כפר יונה מכוונת גבוה
דמותה של ליברטאס על מטבע דנאריוס מימי גאיוס קסיוס לונגינוס (נפטר 42 לפנה"ס)
ליברטאס על גב 20 ראפן שווייצרי
**ליברטאס** (בלטינית: **Libertas**) הייתה אלה במיתולוגיה הרומית והתגלמות רעיון החירות.

מקדשיה והשראתה
--------------

בשנת 238 לפני הספירה, בטרם התחוללה המלחמה הפונית השנייה, עלתה ליברטאס למעלת אלה, לאחר שהייתה לאורך זמן במעמד קדושה לצד אלות אחרות המגלמות ערכים טובים. טיבריוס גרקכוס ציווה על בניית המקדש הראשון לכבודה על גבעת האוונטין ובתוכו נשמרו טבלאות מפקדי אוכלוסין. מקדש נוסף נבנה בשנים 58-57 לפנה"ס על גבעת הפאלאטיום, אף היא בין שבע גבעות רומא, על ידי פובליוס פולכר. הארמון נבנה על אתר ביתו של קיקרו שהיה אז בגלות, בכך שהאתר הוכרז קדוש פולכר הביא לכך שהאדמה לא תיושב. עם שובו לרומא טען קיקרו כי הכרזת האדמה כקדושה אינה תקפה ובכך קיבל בחזרה את הקרקע והרס את המקדש. בשנת 46 לפנה"ס הסנאט הרומי קיבל החלטה לבנות מקדש נוסף לכבודה ולהקדישו לכבוד יוליוס קיסר, אולם המקדש לא נבנה ותחת זאת הוצב פסל קטן של האלה בפורום רומאנום.

ליברטאס, לצד אלות רומיות אחרות, הייתה השראה לסמלים מודרניים רבים, כולל פסל החירות, קולומביה ומריאן.

מטבעות רבים לאורך ההיסטוריה נשאו את דמותה של ליברטאס, החל מעת כהונתו קצרת הימים של גלבה (68-69). דמותה של ליברטאס הוטבעה על מטבעות 5, 10, ו-20 ראפן שווייצרי.

ליברטאס כסמל
------------

בחלק מן המטבעות שטבע אנטונינוס פיוס מופיעה ליברטאס ובידה הימנית פּילֶאוּס (אנ'), כובע לֶבֶד מחודד, הדומה למצנפת פריגית, הקרויה גם "מצנפת החירות". מצנפת זו חבשו עבדים משוחררים ביום בו הוענקה להם חירותם, והיא משמשת כסמל לליברטאס. כאשר עבד שוחרר לחופשי על ידי אדוניו ראשו גולח והוא חבש את המצנפת. הקריאה המסורתית servos ad pileum vocare עודדה עבדים להתגייס למלחמה אשר בסופה, אם ישרדו, יקבלו את חירותם.

דמותה של ליברטאס הייתה מוכרת ברומא העתיקה כמי שמחזיקה בידה מטה הקרוי "מטה החירות (אנ')" (בלטינית: (vindicta או festuca) אשר שימש אותה באופן טקסי במעמד שחרור עבדים (אנ') (Manumissio vindicta).

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ליברטאס** |

* דר' אפי זיו, **המיתולוגיה הרומית**, כנרת זמורה-ביתן, 2024.

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 127945652
* VIAF: 190806716
* WorldCat (עם VIAF): 190806716

 |
"**Corridors of Time**" (בעברית: "**מִסְדְּרוֹנוֹת הַזְּמַן**") הוא שיר שהוקלט על ידי הזמרת-יוצרת הנורווגית אנני, מתוך אלבום האולפן השלישי שלה, *Dark Hearts* (2020). השיר יצא לאור ב-1 באוקטובר 2020, בהוצאת חברת התקליטים אנני מלודי רקורדס, כסינגל החמישי והאחרון מתוך האלבום.

כאשר "Corridors of Time" יצא לאור, הופנו כלפיו שבחים ביקורתיים רבים מטעם אתרי המוזיקה, כולל בפיצ'פורק וב-*Stereogum* (אנ').

רקע וכתיבה
----------

השיר נכתב על ידי אנני, יונאס פטרסון וסטפן סטורם והופק על ידי סטורם גם כן. "Corridors of Time" תואר כשיר אפל ומדיטטיבי, בו אנני מנסה להגיע למחוזות אחרים בהם לא נגעה עד יציאת האלבום. כמו כן, הושווה הסגנון שלו לסגנון של אמנים ולהקות כדוגמת ג'ולי קרוז, טווין פיקס ודייר סטרייטס.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה משלוש מאות אלף השמעות.

ביקורת
------

"Corridors of Time" זכה לשבחים ביקורתיים רבים מטעם מבקרי המוזיקה השונים כאשר יצא. בביקורת שפורסמה ב-*Stereogum* נכתב כי:

> 
> הסינגל האחרון של אנני נקרא "Corridors Of Time", והוא סוג של בלדת סינת'-פופ, מסוג כזה בו אנני לוחשת ומעזה להתנסות בדברים חדשים. האלבום הולך על החולמניות הממלכתית של מוזיקת פופ קלאסית, המעוררת את התחושה של צפייה בווילונות תחרה מתנופפים באמצע הלילה. סינת'ים זוהרים. גיטרות בלוז, טבולות בהוקים מוזיקליים וצלילים נוספים.
> 
> 
> 
> — ביקורת שנדלתה מ-*Stereogum*
> 

גם בפיצ'פורק סקרו את השיר כאשר יצא, וזאת בנוסף לכך שאתרים ומגזינים כמו סלנט סקרו אותו בחיוב.

וידאו קליפ
----------

האודיו הרשמי של השיר פורסם ב-5 בספטמבר 2022, שנתיים לצאתו כסינגל.

מיקומי שיא
----------

| 
‏‏‏  **מצעדים ודירוגים (2020)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | – |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 1 באוקטובר 2020 | הזרמת מוזיקה • הורדה דיגיטלית | אנני מלודי |  |

קישורים חיצוניים
----------------

* סרטון השיר "Corridors of Time" באתר יוטיוב

הערות שוליים
------------

1. 1 2 3 4 5  *Annie – Corridors of Time*, נבדק ב-2023-09-02
2. 1 2  Condé Nast, Annie: Dark Hearts, Pitchfork (באנגלית אמריקאית)
3. ↑  Annie – "Corridors Of Time", Stereogum, ‏2020-10-02 (באנגלית)
4. ↑  *Dark Hearts*, 2020-10-16, נבדק ב-2023-09-02
5. ↑  Sal Cinquemani, Annie ‘Dark Hearts’ Review: A Deep Dive Into the Past, Slant Magazine, ‏2020-10-11 (באנגלית אמריקאית)
6. ↑  *Corridors of Time*, נבדק ב-2023-09-02
7. ↑  *Annie – Dark Hearts*, נבדק ב-2023-09-02
**When We Was Fab** הוא שיר של המוזיקאי האנגלי ג'ורג' האריסון, מתוך אלבומו *Cloud Nine* משנת 1987 שיצא כסינגל בינואר 1988.

הפקה
----

המילים נוסטלגיות לימי הביטלמניה בשנות השישים, אז כונו הביטלס "ארבעת המופלאים" (באנגלית: Fab Four). האריסון כתב והפיק את השיר יחד עם ג'ף לין. הסינגל לווה בקליפ חדשני לאותה תקופה, שבוים על ידי Godley & Creme. לצד האריסון הופיעו בקליפ רינגו סטאר, ג'ף לין, אלטון ג'ון, ריי קופר וניל אספינל, שהיה מנהל הדרכים בהופעות של הביטלס.

לשיר יש דמיון לשירים של הביטלס, כמו "I Am the Walrus" משנת 1967.

השיר הגיע למקום ה-25 במצעד הסינגלים הבריטי, ובארצות הברית הוא הגיע למקום השני במצעד שירי המיינסטרים רוק ולמקום ה-23 במצעד הבילבורד הוט 100.

בשנת 2010, מאזיני הרדיו של AOL בחרו ב-"When We Was Fab" כאחד מעשרת השירים הטובים ביותר של ג'ורג' האריסון, והציבו אותו במקום התשיעי ברשימה.

מיקומי שיא
----------

| 
‏‏‏  **מצעדים ודירוגים (1988)** |
| --- |
| מדינה | מצעד | מיקום שיא |
|  אירלנד | מצעד הסינגלים האירי | 24 |
|  ארצות הברית | בילבורד הוט 100 | 23 |
| מצעד שירי המיינסטרים רוק | 2 |
| מצעד השירים העכשוויים למבוגרים | 10 |
|  בריטניה | מצעד הסינגלים הבריטי | 25 |
|  גרמניה | GfK – טופ 100 | 40 |
|  הולנד | מצעד 40 הסינגלים ההולנדיים | - |
| Dutch Charts | 52 |

קישורים חיצוניים
----------------

* מילות השיר "When We Was Fab" באתר Genius
* סרטון השיר "When We Was Fab" באתר יוטיוב
**Honey** (בעברית: **דבש**) הוא סינגל שהוקלט על ידי הזמרת הפינית אוולינה, בשיתוף מיקאל גבריאל. הסינגל יצא לאור ב-9 בדצמבר 2015, תחת חסותן של חברות התקליטים יוניברסל מיוזיק גרופ ואם-אייזי מיוזיק, כסינגל השני מתוך אלבום הבכורה שלה, 24K. הסינגל זכה להצלחה רבה בפינלנד, כאשר הפך לראשון של אוולינה שהצליח להגיע לפסגת המצעד הרשמי שמייצג את המדינה. בנוסף, קיבל השיר תואר "פלטינה כפולה", בפינלנד והפך לראשון שלה שעשה זאת.

רקע ושחרור
----------

לאחר שהוציאה את הסינגלים "Vuoristorataa", ו-"Rakkaudesta lajiin" ביחד כסינגל אחד, הוציאה אוולינה את "Honey", ששימש כסינגל השני מתוך אלבום הבכורה שלה, 24K. את הסינגל כתבו אנרי לאנץ, אוולינה טמנאלאקסו, מיקאל סולמן, וסימו פירחונן, והוא הופק על ידי לאנץ שהפיק גם את האלבום.

וידאו קליפ
----------

הווידאו קליפ הנלווה שצולם לשיר הועלה ב-28 בדצמבר 2015, לערוץ ה-Vevo של אוולינה. בקליפ ניתן לראות תחילה ניתן לראות ציור של חוצן ועליו איקס אדום. לאחר מכן ניתן לראות זוג שמטייל בטבע, ולפתע משהו משתלט על הגבר. לאורך כל הקליפ חברתו של הגבר שמאבד את שפיותו מנסה להציל אותו בכך שגוררת אותו ומרימה אותו למקום שייסע לו. לבסוף, שניהם נופלים והיא מחזיקה אותו בידיה ובוכה בידיעה שהוא מת. לבסוף באורך פלא הוא חוזר לתחייה, ושניהם מחייכים. בין לבין ניתן לראות את אוולינה במסך צהוב ועמום שרה את השיר ביחד עם מיקאל גבריאל.

נכון לספטמבר 2017, הקליפ הוא נצפה ביותר של אוולינה, כאשר מונה הצפיות שלו עולה על למעלה מ-8 מיליון צפיות.

מיקומי שיא
----------

הסינגל נכנס ישירות למקום ה-1 במצעד הפיני, והפך לראשון של אוולינה שעשה זאת.

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  פינלנד | המצעדים הפיניים הרשמיים | 1 |

קישורים חיצוניים
----------------

* סרטון השיר "Honey" באתר יוטיוב
* מידע על השיר "Honey" באתר iTunes
* מידע על השיר "Honey" באתר ספוטיפיי

הערות שוליים
------------

1. ↑  Musiikkituottajat - Tilastot - Suomen virallinen lista - Artistit, ifpi.fi (בפינית)
2. ↑  Evelina - Honey ft. Mikael Gabriel, YouTube
3. ↑  EvelinaVEVO, YouTube

| אוולינה |
| --- |
| דיסקוגרפיה |
| אלבומי אולפן | *24K* • *SOS* • *III* |
| ערכים קשורים | יוניברסל מיוזיק גרופ • JVG |

| אוולינה – סינגלים |
| --- |
| *24K* | "Rakkaudesta lajiin" • "Vuoristorataa" • "Honey" • "Sireenit" • "Sushi" • "Ei filtterii" • "Fuulaa" |
| *SOS* | "Kylmii Väreitä" • "Tornado" • "Katri Helena" • "Sun Vika" • "Vielä kerran" • "Nostalgiaa" • "Miks" |
| *III* | "Hitaasti" |
| השתתפות בסינגלים | "Himalaja" • "Takajeejee" • "Kultakehykset" • "Kombo" |
"**Daechwita**" הוא שיר של הראפר הדרום קוריאני אגוסט D, המוכר יותר כשוגה מ-BTS. השיר שוחרר כסינגל דיגיטלי ב-22 במאי 2020, דרך ביג היט אנטרטיינמנט.

השראה
-----

ההשראה לשיר "Daechwita" נלקחה ממספרי הסיפורים הקוריאנים ומהמוזיקה הקוריאנית המסורתית, אשר, לדברי אגוסט D, גרמו לכך שבאופן טבעי העיבוד מושפע מפאנסורי (אנ') ומכלי ההקשה קוואנגווארי (אנ'). העיבוד הופק מתוך רצון לדגום את הצליל של הדאצ'וויטה (אנ') האמיתית, יצירה של מוזיקה צבאית קוריאנית מסורתית. האלמנטים של הדאצ'וויטה נשמעים בבירור בשיר ובקליפ שלו.

קליפ
----

הקליפ הרשמי שוחרר ב-22 במאי 2020. הוא שואב השראה מהסרט נשף מסכות (אנ'), שבו אקרובט שפל עובד בתפקיד הכפיל של המלך גוואנגאה (אנ'), ובסופו של דבר כובש את כס המלכות בעוד השליט מתאושש מההרעלה; בקליפ, אגוסט D מתפקד גם בתור המלך וגם בתור הכפיל שלו. הסמליות מאחורי הקליפ נחשפה על ידי אגוסט D בסרטון מאחורי הקלעים; המלך מייצג את אגוסט D ה"ישן", בעוד הכפיל שלו מייצג את אגוסט D ה"חדש". בסוף הסרטון, הכפיל אמור להיות מוצא להורג, אך הוא יוצר ברית עם התליין ויורה במלך והורג אותו.

נושא הניגודים אצל אגוסט D, שהוזכר בעבר ביחס להבדלים בין *D-2* (אנ') למיקסטייפ הבכורה שלו (אנ'), ממשיך בקליפ. לדוגמה, הוא לובש תלבושת מודרנית מול בניין מסורתי מתקופת סילה (אנ'), ומבצע דריפט עם מכונית ישנה בחצר מוזנחת.

מצעדים
------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | 76 |
| מצעד השירים הדיגיטליים | 1 |
|  בריטניה | מצעד הסינגלים הבריטי | 68 |
|  הונגריה | 40 הסינגלים המובילים | 2 |
|  ניו זילנד | סינגלים חמים | 6 |
|  סקוטלנד | מצעד הסינגלים הסקוטי | 8 |
|  קנדה | קנדה הוט 100 | 100 |

קישורים חיצוניים
----------------

* סרטון השיר "Daechwita" באתר יוטיוב
* AGUST D - DAECHWITA (대취타) [HebSub], סרטון בערוץ "Michal Haimov Kpop HebSub", באתר יוטיוב
**Woff** (בעברית: **ווף**) הוא שיר שהוקלט על ידי להקת היורודאנס השוודית בייבי אליס. השיר יצא לאור ב-10 בינואר 2020, על ידי חברת התקליטים אולטרה רקורדס, כסינגל שלא מתוך אלבום וכשיר הראשון של הלהקה מזה שנתיים. בסמוך לצאתו, הופץ גם הרמיקס הרשמי שלו שנעשה על ידי ריימן רייב.

"Woff" היה לשיר הקאמבק של הלהקה, כמו גם העובדה שהוא ספג ביקורות חיוביות.

רקע וכתיבה
----------

השיר נכתב על ידי חברי בייבי אליס והופק על ידם גם כן. השיר כשמו, מדבר על זאב ושמו נקרא על שם הקולות המאפיינות את החיה. את רוב השיר הקליטה מיי הוגלונד, אך לאורכו ניתן לשמוע קולות של שני חברי הלהקה הנוספים, המדמים את הקולות של הזאב. על מנת לעזור בקידום השיר, הופץ רמיקס רשמי שלו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.

וידאו קליפ
----------

קליפ המילים הרשמי של השיר פורסם ב-10 בינואר 2020, ביום צאתו כסינגל. ב-6 במאי 2020 הופץ בערוץ היוטיוב הרשמי של חברת התקליטים אולטרה מיוזיק, הקליפ הוויזואלי הרשמי של הרמיקס שיצא עבור השיר ונעשה על ידי ריימן רייב.

נכון ליולי 2021, מונה הצפיות של הקליפ עומד על למעלה מ-3 מיליון צפיות.

מיקומי שיא
----------

| 
‏‏‏  **מצעדים ודירוגים (2020)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | - |

היסטוריית יציאות לאור
---------------------

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 10 בינואר 2020 | סטרימינג • הורדה דיגיטלית | רגילה | אולטרה |  |
| 6 במאי 2020 | רמיקס מאת ריימן רייב |  |

קישורים חיצוניים
----------------

* סרטון השיר "Woff" באתר יוטיוב

הערות שוליים
------------

1. 1 2 3 4  *Baby Alice – WOFF*, נבדק ב-2021-09-04
2. 1 2 3  *WOFF*, נבדק ב-2021-09-04
3. 1 2 3  *WOFF (Rayman Rave Remix)*, נבדק ב-2021-09-04
4. ↑  Swedish Trio Baby Alice Release New Single "ICE CREAM" on Ultra Records - Noiseporn (באנגלית אמריקאית)
5. 1 2  *Baby Alice - WOFF (Lyric Video) [Ultra Music]*, נבדק ב-2021-09-04
6. ↑  *Baby Alice - WOFF (Rayman Rave Remix) [Visualizer] [Ultra Music]*, נבדק ב-2021-09-04
הכסבה בעיר סוסה בתוניסיה
הכסבה באיית בן חדו במרוקו
**כסבה** (בערבית: **قصبة**) היא מצודה האופיינית לערי צפון אפריקה אשר שימשה למגורי השליט המקומי וכמעוז הגנתי. לעיתים נבנו הכסבות במקום הגבוה בעיר, והן הוקפו בחומות, בדרך כלל ללא חלונות. למילה הספרדית "אלקסאבה" (Alcazaba) שמקורה במושג הערבי "אל-קסבה" (القصبة), היינו "הקסבה", משמעות זהה בערי אנדלוסיה. מקורו של המושג במילה הערבית לקנה מצוי, ששימש בעבר כחומר בידוד נפוץ בבניינים ברחבי צפון אפריקה.

משמעויות אחרות
--------------

בעברית, ולמעשה גם בערבית, נעשה לעיתים שימוש במושג על מנת לתאר את כל הרובע העתיק בעיר מוסלמית, בין אם הוא מוקף חומה ובין אם לאו, ואז משמעותו זהה לזו של המושג "רובע המדינה". הדוגמה הידועה ביותר לשימוש במילה "קסבה" במובן זה היא לתיאור מרכז העיר של אלג'יר. במחזמר "קזבלן" בשיר "כל הכבוד" מופיעה השורה "בקסבה בחצי היום, כשהשוק פתוח..." כדי לתאר את מרכז יפו הפעיל והשוקק חיים.

בעקבות האינתיפאדה השנייה ומלחמת לבנון השנייה גדל השימוש במונח זה לתיאור החלק העתיק בעיר מוסלמית ולאפיין אותו כמקום צפוף, סבוך ומסוכן עם מבוך של סמטאות צרות ולעיתים גם מנהרות תת-קרקעיות (למשל: הקסבה של שכם). הקסבה נחשבת למקום מסוכן וקשה לכיבוש בגלל המבנה שלה, ולעיתים מעדיפים כוחות צבא להימנע מלחימת חיל רגלים בקסבה אלא להרוס אותה בכלים כבדים, חומרי נפץ או הפצצות מהאוויר.

בטורקית המילה "קסאבה" (Kasaba) מתארת בדרך כלל עיירה קטנה. 

במרוקו נעשה לעיתים שימוש במושג כדי לתאר מצודות השוכנות מחוץ לערים, בדרך כלל בהרי האטלס, והמשמשות כמקום מגורים לברברים. במובן זה דומה ה"קסבה" ל"קסר" (רבים "קסור"). דוגמה לשימוש זה ניתן לראות בכפר איית בן חדו במרוקו.

ראו גם
------

* רובע המדינה
* קסר
* אקרופוליס

קישורים חיצוניים
----------------

ויקישיתוף מדיה וקבצים בנושא **קסבה** בוויקישיתוף
דוגמת הרצה של האלגוריתם של פרים
**האלגוריתם של פרים** הוא אלגוריתם חמדן המשמש למציאת עץ פורש מינימלי בגרף ממושקל לא מכוון. האלגוריתם פותח לראשונה בידי המתמטיקאי הצ'כי וויטייך ירניק בשנת 1930 ובאופן בלתי תלוי בידי רוברט פרים בשנת 1957 ובידי אדסחר דייקסטרה בשנת 1959.

האלגוריתם מתחיל את בניית העץ מקודקוד פתיחה שנבחר באופן שרירותי. בכל צעד האלגוריתם מוסיף לעץ את הצלע בעלת המשקל המינימלי מבין אלה היוצאות מקודקודי העץ ולא סוגרות מעגל. מהלך זה מבוסס על "תכונת החתך".

בעת מימוש האלגוריתם נעשה שימוש בערימה שמתוכה מוציאים בכל פעם את הצלע המינימלית. אם משתמשים בערימה בינארית סיבוכיות האלגוריתם תהיה {\displaystyle \ O(E\log {V}+V\log {V})} (כאשר {\displaystyle \ E} הוא מספר הקשתות ו-{\displaystyle \ V} הוא מספר הקודקודים). ניתן לשפרה מעט באמצעות שימוש בערימת פיבונאצ'י ולהגיע ל-{\displaystyle \ O(E+V\log V)}.

באופן כללי היעילות של האלגוריתם של פרים טובה מזו של האלגוריתם של קרוסקל. למרות זאת, אם הקלט כבר ממויין לפי משקלי הקשתות או כאשר ניתן למיין אותם בזמן ליניארי, אזי האלגוריתם של קרוסקל יהיה מהיר יותר עם זמן ריצה של {\displaystyle \ O(E\ \alpha (E,V))}.

ראו גם
------

* האלגוריתם של קרוסקל

קישורים חיצוניים
----------------

ויקישיתוף מדיה וקבצים בנושא **האלגוריתם של פרים** בוויקישיתוף
**בוֹרִיס יעֲקֹבלֵבִיץ' וַיינְשְטֶיין** (ברוסית: **Борис Яковлевич Вайнштейн**; ‏28 במאי 1910 - 6 בדצמבר 1944) היה יהודי סובייטי, שעוטר כגיבור ברית המועצות על פועלו כסגן מפקד בגדוד סיור של חיל רגלים במהלך מלחמת העולם השנייה.

ביוגרפיה
--------

נולד בעיר קייב של האימפריה הרוסית במשפחתו של פועל. בין השנים 1924–1930 עבד כמעטף רהיטים ולמד במסגרת רבפק. במהלך 1932 סיים תוכנית דו-שנתית במכון לתעופה בחרקוב. המשיך לעבוד במפעל רהיטים. גויס כפוליטרוק במילואים בשנת 1933, סיים קורסי הקצונה הזוטרה ושירת כשנה בתפקיד. הצטרף למפלגה הקומוניסטית בשנת 1943.

ביוני 1941 גויס שוב עם תחילת הפלישה הגרמנית לברית המועצות. השתתף בקרבות בלימה מאוקראינה עד קווקז. מ-1943 השתתף בקרבות שחרור אוקראינה בשתי הגדות של דנייפר עם החזית האוקראינית השנייה במסגרת הארמייה ה-46. נפצע קלות ב-16 בינואר 1943 בחזית הדרום-מערבית.

במהלך 1944 התקדם עם הכוחות של אוגדת סיור מס' 99 והוביל את הפעילות האידאולוגית בה. ב-5 בדצמבר היה הראשונה שצלח דנובה בסמוך לעיירת ארצ'י. יום למחרת שוב הוביל את הכוחות שאיתו לקרב התקפה בו נהרג.

נקבר בחלקו השמאלי של בית הקברות של החיילים הסובייטיים בצ'פל. במידע שפורסם עליו במקומות רבים מוזכר הכפר קישמרטון (כעת, Kismarton köz N47.33, E18.83) כ-28 קילומטרים דרומית-מערבית מן העיר בודפשט כמקום קבורתו, וכך גם היישוב צ'ובאי.

על בסיס החלטת מחליף המפקד של הגדוד מ-16 בדצמבר 1944, בצו נשיאות ברית המועצות מ-15 במאי 1946 הוענק על פועלו עיטור "גיבור ברית המועצות" בתוספת עיטור לנין ועיטור "כוכב הזהב" לאחר מותו.

הערות שוליים
------------

1. ↑  דף הענקת העיטור ותיאור מעשה הגבורה בבסיס הנתונים "גבורת העם" (רוסית)
2. ↑  המידע מבסיס הנתונים "גבורת העם" (רוסית)
3. ↑  בסיס הנתונים על פצועים והרוגים של הצבא האדום "ממוריאל" (רוסית)
4. ↑  לפי המסמכים הפחות מאומתים (אין סריקת מסמך במקרה של קישמטרון) מאותו בסיס הנתונים "ממוריאל". קבורה בצ'ובאי איננה סבירה בהתייחס לתאריך הקבורה האחרון במקום המוזכר במסמך ומרחקו הרב מן הקרב האחרון בו נפל
5. ↑  דף על שמו באתר "גיבורי המדינה" (רוסית)
**דידולודוס** (שם מדעי: ***Didolodus***) הוא סוג יונק נכחד מקבוצת המרידיונגולטיים הקדומה, שהייתה דומה לפרסתנים אך לא קרובה אליהם. הוא התקיים בתקופת האאוקן לפני 40.4 עד 37.2 מיליון שנה מזמננו. מאובניו התגלו בתצורות סרמיאנטו (Sarmiento Formation) שבפטגוניה, ארגנטינה ותוארו בידי החוקר פלורנטינו אמגינו ב-1897.

הדידולודוס היה סוג דומה לפרסתן באורך 60 סנטימטר ומשקל של לא יותר מ-5 ק"ג. במראהו הוא דמה לראשוני הסוסיים, כמו לפרופלאותריום. הוא היה יונק זריז בעל גפיים ארוכות שעזרו לו לנוע במהירות כדי שלא להיטרף ובנסוף היה בעל זנב ארוך. מבנה שיניו התאימו ללחיכת עשבים וצמחייה קשה נוספת עם חוטם רחב שדמה לחוטם חזיר.

בעבר סברו שהוא משתייך לסדרה הקדומה ליטופטרנה אך בהמשך העבירו אותו למשפחה Didolodontidae, הכלולה ללא מקור בקבוצת המרידיונגולטיים. משפחה זו נחשבת לעתיקה יותר משאר בני הקבוצה ואולי לאחת ממשפחות השליינים הראשונות שהתקיימו לאחר הכחדת הקרטיקון.

קישורים חיצוניים
----------------

ויקישיתוף מדיה וקבצים בנושא **דידולודוס** בוויקישיתוף
* דידולודוס, באתר GBIF (באנגלית)
* דידולודוס, באתר Prehistoric World (באנגלית)

הערות שוליים
------------

1. ↑  Javier Nicolás, The alleged astragalar remains of Didolodus Ameghino, 1897 (Mammalia, Panameriungulata) and a critic of isolated bone association models, 2012
**טיפול שמרני** הוא סוג של טיפול רפואי המוגדר על ידי הימנעות מאמצעים פולשניים כמו ניתוחים או פרוצדורות פולשניות אחרות, בדרך כלל מתוך כוונה לשמור על תפקוד או חלקי הגוף. לדוגמה, בדלקת התוספתן, טיפול שמרני עשוי לכלול המתנה וטיפול אנטיביוטי, בניגוד לניתוח להסרת התוספתן.

ההמתנה בטיפול והימנעות מפעולות כירורגיות מסתמכת על פעילות המערכת החיסונית, בתקווה שהכאב יחלוף מעצמו, תוך ריפוי טבעי, כפי שקורה לעיתים בכאבי אוזניים, הגדלה שפירה של הערמונית, ואף במצבי דיכאון.

בהגדרה רחבה יותר, המונח עשוי לכלול פעולות רפואיות שונות כגון פיזיותרפיה, טיפולים משלימים כמו טיפול בגלי הלם, ואף כינוי לשינוי אורח חיים (כגון הפחתת משקל, שינוי הרגלי אכילה, הרגלי שינה וכו'). פלסטין, לעיתים אף מקושרות תרופות סבתא עם טיפול שמרני, כמו אכילת מרק עוף בשעת צינון.

טיפול פליאטיבי דומה לטיפול שמרני, אך הוא מבוסס על נקיטת פעולה אקטיבית במטרה להקל על סבל החולה ולא לרפא, כמו במקרה של מחלה חשוכת מרפא. טיפול סימפטומטי אינו מתמקד בריפוי המחלה, אלא רק בהפחתת התסמינים שלה כגון סירופ לשיעול.

ראו גם
------

* טיפול סימפטומטי
* טיפול פליאטיבי

קישורים חיצוניים
----------------

* הגדרת טיפול שמרני באתר Infomed
* ד"ר איתי גל, שינוי מגמה? לא לרוץ לניתוח אפנדציט: אנטיביוטיקה תרפא, באתר ynet, 20 בדצמבר 2015

הערות שוליים
------------

1. ↑  "conservative treatment". *TheFreeDictionary.com*. נבדק ב-2016-04-25.
2. ↑  "Medical Definition of CONSERVATIVE". *www.merriam-webster.com*. נבדק ב-2016-04-25.
3. ↑  Bakker, Olaf J. (2012-04-05). "Should conservative treatment of appendicitis be first line?". *BMJ* (באנגלית). **344**: e2546. doi:10.1136/bmj.e2546. ISSN 1756-1833. PMID 22491791.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**אלכסנדר מיכאילוביץ' (אנשל מויסייביץ') אוֹרְלִיקוֹב** (ברוסית: **Александр Михайлович (Аншель Моисеевич)Орликов**; ‏5 במאי 1919 – 2 במרץ 1945) היה יהודי סובייטי, שעוטר כגיבור ברית המועצות על פועלו כמפקד פלוגת טנקים של הצבא האדום במהלך מלחמת העולם השנייה.

ביוגרפיה
--------

נולד בעיר אודסה במשפחת פועלים יהודים בזמן מלחמת האזרחים ברוסיה. סיים בית ספר עם תקופת לימוד שבע שנים בעיר ובהמשך בית ספר מקצועי. עבד כמסגר במפעל לבניית מכונות בעיר.

ב-1939 התגייס משם לצבא האדום שם נרשם במסמכים כרוסי. ביוני 1941 לפי אחד המקורות הגיע לחזית מלחמת העולם השנייה והשתתף בהגנת קייב. לפי מקור אחר, התחיל את המלחמה בחזית קרליה והמשיך להילחם בה עד 1 בינואר 1942. נפצע ב-23 בפברואר 1943. לאחר השיקום סיים את מכללת הטנקים של עיר פושקין ששכן אז בעיר ריבינסק. באותה השנה הצטרף למפלגה הקומוניסטית של ברית המועצות.

במסגרת החזית האוקראינית הראשונה ב-25 בינואר 1944 עם יחידת טנקים הצליח לכבוש את הכפר אוחמאטוב, נפצע קלות ועל הפעולה הזו עוטר בעיטור "הכוכב האדום" הראשון.

ב-30 ביולי בקרב במהלך חציית ויסלה החליף מפקד הפלוגה שנפצע וקידם את צליחת ויסלה. בהמשך בקרב ליד פאקשיווניץ התקדם וחסם צליחה נגדית של וורמאכט ליד עיירת טרנובז'ג ועל הפעולות הללו עוטר בעיטור "הכוכב האדום" השני.

בקרבות בין 14 ל-21 בינואר 1945 פלוגת הטנקים בגדוד הטנקים מס' 3 של חטיבת הטנקים מס' 44 בגיס טנקים המעוטר מס' 11 בארמיית המשמר המשוריינת הראשונה של החזית הבלארוסית הראשונה בפיקודו פרצה את ההגנה של וורמאכט על נהר פיליצה מצידו הדרומי ולאחר שגילתה כי הגשרים עליו פוצצו ביצע עם הפלוגתו צליחת הנהר במקום רדוד ועזרו להשתלט על המאחז שהוקם קודם לכן. בהמשך פרץ ראשון לעיירה לונטשיץ. על כך בפקודת הנשיאות ברית המועצות הוחלט להעניק לו עיטור "גיבור ברית המועצות" ב-27 בפברואר 1945, עיטור כוכב הזהב ועיטור לנין. נפצע ב-21 בינואר בהמשך הקרבות והובל לבית חולים שדה.

נפטר ב-2 במרץ 1945. נקבר בסטארגארד בקבר מס' 55.

הערות שוליים
------------

1. ↑  מגזין "לחיים", מאי 1999 (רוסית)
2. ↑  מידע מבסיס הנתונים "גבורת העם" (רוסית)
3. ↑  מידע מבסיס הנתונים "גבורת העם" (רוסית)
4. ↑  דף על שמו באתר "גיבורי המדינה" (רוסית)
5. ↑  מידע מבסיס הנתונים "גבורת העם" (רוסית)
6. ↑  אירמה אוליצקאיה, "מציאות שנולדה מאגדה", בפורטל עיתונאי אירואסיאתי "מגאליט" (רוסית)
7. ↑  סיפור על סיבת הענקת לו עיטור "גיבור ברית המועצות"
8. ↑  מידע מבסיס הנתונים "גבורת העם" (רוסית)
9. ↑  מידע מדף על המכללה באתר "חזית הטנקים 1939 - 1945: הכל על הטנקים והצוותים שלהם במלחמת העולם השנייה (רוסית)
10. ↑  מידע מבסיס הנתונים "גבורת העם" (רוסית)
11. ↑  מידע מבסיס הנתונים "גבורת העם" (רוסית)
12. ↑  מידע מבסיס הנתונים "גבורת העם" (רוסית)
13. ↑  מידע עליו בבסיס הנתונים של פצועים והרוגים של הצבא האדום במלחמת העולם השנייה "ממוריאל" (רוסית)
**גרִיגוֹרִי סוֹלוֹמוֹנוֹביִץ' גַארְפוּנְקִין** (ברוסית: **Григорий Соломонович Гарфункин**; בחלק מן התעודות: **גרִיגוֹרִי סַאלוֹמוֹנוֹביִץ' גוֹרְפוּנְקִין** (ברוסית: **Григорий Саломонович Горфункин**‏; 8 ביוני 1920 – 22 בספטמבר 1943) היה חייל יהודי סובייטי, סייר שטח בחטיבת הטנקים מס' 183 של גיס הטנקים העשירי במלחמת העולם השנייה, גיבור ברית המועצות.

קורות חיים
----------

שם משפחתו במקור הוא גוֹרְפוּנְקֶל. נולד ב-6 באוגוסט 1920 בעיירה ינוביצ'י, גוברניית ויטבסק באימפריה הרוסית (כיום יישוב ינוביצ'י, אזור ויטבסק, ביילורוס). עברי (בחלק מן התעודות רשום כרוסי).

בין השנים 1936–1940 היה עובד מחרטה במפעל למחטים בעיר (כיום מפעל למיכשור של ויטבסק).

גויס לצבא האדום באוקטובר 1940 ונשלח לחזית בראשית הפלישה הגרמנית לברית המועצות, השתתף בקרב על לנינגרד. נפצע קשה במהלכו ולאחר השיקום הגיע ב-1943 לחזית וורונז', שם הפך לסייר מצב החזית בחטיבת הטנקים מס' 183 של גיס הטנקים העשירי.

מעשה הגבורה
-----------

ב-22 בספטמבר 1943 החטיבה שלו הייתה הראשונה שהתקרבה לדנייפר דרומית לקייב. קבוצה של שישה סיירים קיבלה את המשימה לחצות את הגדה המערבית ולבצע סיור שטח הצליחה העתידית. המשימה ניתנה על ידי קיריל מוסקלנקו שאחר כך התמנה למרשל ברית המועצות.

היחידה חצתה את הדנייפר בכפר חוצקי (שבמחוז פריאסלאב) ונחשפה במהלך גילוי ביצורי ורמאכט וקביעת נקודות הירי שלו במקום. גארפונקין נותר להגן על נסיגת שאר החיילים ולאחר מכן החל לחצות את הנהר ונורה באמצע הנהר.

ב-10 בינואר 1944 על פועלו הוא עוטר לאחר מותו בתואר גיבור ברית המועצות.

הערות שוליים
------------

1. ↑  דף הענקת העיטור ותיאור מעשה הגבורה בבסיס הנתונים "גבורת העם" (ברוסית)
2. ↑  דף הענקת העיטור ותיאור מעשה הגבורה בבסיס הנתונים "גבורת העם" (ברוסית)
3. ↑  דף הענקת העיטור ותיאור מעשה הגבורה בבסיס הנתונים "גבורת העם" (ברוסית)
4. ↑  דף הענקת המדליה ותיאור מעשה הגבורה בבסיס הנתונים "גבורת העם" (ברוסית)
5. ↑  "יד לסייר-גיבור גריגורי גארפונקין הוצב בנפת ויטבסק", חדשות ויטבסק, 17 באוקטובר 2017 (ברוסית)
**ספר יום הדין** (באנגלית: **Doomsday Book**) הוא רומן מדע בדיוני מאת הסופרת האמריקאית קוני ויליס שיצא לאור בשנת 1992. הספר יצא בעברית בהוצאת אופוס בשנת 1999, בתרגומה של עידית שורר. הספר זכה בפרס הוגו ובפרס נבולה, ונחשב לאחת מיצירות המדע הבדיוני הטובות ביותר. הספר שייך לסוגת מסע בזמן, חלק מסדרת המסע בזמן של ויליס, וחלק מהדמויות המופיעות בו מופיעות גם בספרים ובנובלות אחרות מפרי עטה.

תקציר עלילה
-----------

עלילת הספר מתרחשת באמצע המאה ה-21 (שנת 2054) ובמקביל באנגליה של המאה ה-14. הספר עוקב אחר ההיסטוריונית קיווירין אנג'ל, סטודנטית באוניברסיטת אוקספורד, במסגרת פרויקט של מסע בזמן אל תקופת היסטוריות וחקירת אורח החיים באותן תקופות.

קיווירין המתמחה בימי הביניים נוסעת בזמן אל המאה ה-14 על אף התנגדות המנחה שלה, פרופסור ג'יימס דנוורת'י. הסיבה להתנגדותו היא החשש מסכנות התקופה. קיווירין היא ההיסטוריונית הראשונה הנוסעת לתקופה זו הנחשבת למסוכנת.

בשל טעות בהכנסת הקואורדינטות נשלחת קיווירין, במקום אל שנת 1320, אל שנת 1348 - השנה בה הגיעה המגפה השחורה אל אזור אוקספורד. מגפת שפעת שפורצת פתאום וההיסטריה הציבורית בעקבותיה מביאה לכיבוי מכונת הזמן, ובכך אובד התאריך המדויק אליו נשלחה קיווירין. טכנאי המכונה חולה בשפעת ומאבד את ההכרה, ועל העיר אוקספורד של המאה ה-21 מוטל הסגר.

קיווירין חולה אף היא בשפעת, מיד לאחר שהיא מגיעה אל העבר. בשל הזיות החום היא אינה זוכרת את מקום הנחיתה המדויק שלה (אליו היא צריכה לשוב לאחר שלושה שבועות). קיווירין מתגלה על אם הדרך על ידי תושבי כפר סמוך, החושבים שהיא נשדדה, ונלקחת אל בית אחוזה כפרי. בשל הזיותיה, ההיסטוריונית מדברת אנגלית מודרנית (שפה שהמקומיים אינם מבינים) וכן לטינית ותושבי המקום לומדים שהיא יודעת לקרוא ומסיקים שהיא נזירה אשר ברחה ממנזר סמוך. קיווירין מתיידדת עם הכומר המקומי, האב רוש, (לאחר פגישתם הראשונה בה חשבה שהוא שודד דרכים), ומנסה לסייע לתושבי האחוזה הכפרית בהכנת ארוחת חג המולד ומיסת חג המולד, בעודה ממתינה לשובו של אחד מתושבי האחוזה אשר טען שהוא זה שמצא אותה ביער.

ביום חג המולד פורצת בכפר המגפה השחורה ותוך מספר ימים נדבקים מרבית תושבי האחוזה והכפר. האב רוש מנסה לטפל בתושבים ולקברם, וקיווירין מסייעת לו. רק זמן קצר לפני מותו של האב רוש מהמגפה היא מגלה שהוא האדם שמצא אותה על אם הדרך, והאמין כל העת שהיא קדושה אשר נשלחה לעזור להם בתקופת המגפה. עם מותו של רוש מבינה קיווירין שלא תוכל לשוב למקום המפגש (הידוע רק לרוש).

במקביל עוקבת עלילת הספר אחר אוקספורד המודרנית, שם מתגלה שמקורה של המגפה בחפירה ארכאולוגית בה התגלה קבר של אביר שמת ממגפת השפעת (נגיף השפעת שרד בתוך הקבר והדביק את החופרים, בהם קיווירין וטכנאי מכונת הזמן בדרי). עם גילוי מקור הנגיף, מופעלת מכונת הזמן ומתגלה התאריך אליו נשלחה קיווירין - בשל הזיות החום של מפעיל המכונה שינה המפעיל את התאריך אליו היא נשלחה. דנוורת'י נוסע בזמן ומוצא אותה בכפר זמן קצר לאחר מותו של האב רוש, ומחזיר אותה אל המאה ה-21.

קישורים חיצוניים
----------------

* תיאור הספר במגזין *Science Fiction Weekly*
* ספר יום הדין, באתר OCLC (באנגלית)
* ספר יום הדין באתר isfdb

הערות שוליים
------------

1. ↑
2. ↑
3. ↑
4. ↑  שמו מרמז לרוכוס הקדוש, הנזיר המרפא בעת מגפה ופטרונם של חולי המגפות
**פנחס (פינייה) להב** (1921 – 22 בינואר 1992) היה דובר צה"ל במלחמת יום הכיפורים, קצין אספקה ראשי וקצין תחזוקה ראשי הראשון, בדרגת תת-אלוף.

ביוגרפיה
--------

להב נולד בפולין. עלה לארץ ישראל ב-1938, הצטרף לפלוגת הסטודנטים של ארגון ההגנה בחיפה, שירת במשטרת היישובים העבריים בשנים 1940-1943, במלחמת העולם השנייה התנדב לצבא הבריטי ונשאר באירופה בתום המלחמה לסייע בהעלאת ניצולי השואה.

במלחמת העצמאות שירת בפלוגת הסיור של חטיבת קרייתי. לאחר המלחמה נותר בשירות הקבע ושירת בתפקידי מטה והדרכה בהם מפקד קורס קציני אפסנאות. ב-1957 מונה לקצין אפסנאות של חטיבה 7 ושירת תחת דוד אלעזר שמינה אותו ב-1962 לשליש גייסות השריון תחת פיקודו. אחרי לימודים במכללה הבין-זרועית לפיקוד ולמטה מונה ב-1964 על ידי אלעזר לקצין שלישות של פיקוד הצפון, ב-1970 קודם לדרגת אלוף-משנה ומונה לראש מחלקת פרט באגף כוח האדם. באוגוסט 1972 מונה לדובר צה"ל, ומילא תפקיד זה במהלך מלחמת יום הכיפורים. על תפקודו במלחמה ואמינות דיווחיו, נמתחה ביקורת ציבורית. לאחר המלחמה, מונה מעליו תת-אלוף אהרון אבנון, שקיבל את תפקיד הממונה על ההסברה, תפקיד חדש שנוצר בעקבות לקחי המלחמה. בינואר 1974, הועבר להב מתפקידו בעקבות דרישת שר הביטחון משה דיין.

ב-1974 מונה לקצין אספקה ראשי, ולאחר הקמת חיל התחזוקה בנובמבר 1975 נתמנה למפקדו הראשון.

לאחר שחרורו שימש מנהל שירותי עיריית תל אביב-יפו, מנכ"ל הספארי ברמת גן חבר איגוד הכדורסל בישראל ויו"ר מחלקת הכדורסל של אגודת הפועל תל אביב.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פנחס להב** |

* אל"מ פ. להב נתמנה דובר צה"ל, דבר, 7 באוגוסט 1972
* פנחס להב באתר אט"ל
* פנחס להב, באתר "50 שנה למלחמת יום הכיפורים" של ארכיון צה"ל ומערכת הביטחון

הערות שוליים
------------

1. ↑  על פי דף הנפטר באתר חברה קדישא ת"א והמחוז. ב-*Israel yearbook and almanac* (כרך 47, 1993, עמ' 7) נוקבים בתאריך 21 בינואר.
2. ↑  לי-אור אברבך, ‏"דובר צה"ל לא כל-כך שיקר במלחמת יום כיפור", באתר גלובס, 10 במאי 2011
3. ↑  אריה בראון, משה דיין במלחמת יום הכיפורים, הוצאת ידיעות אחרונות, עמ' 347
4. ↑  על פי המלצתו של אלוף אריה לוי, ראש אגף האפסנאות במטכ"ל, הוקם חיל התחזוקה, אתר צה"ל.

| דוברי צה"ל  |
| --- |
| 

|  |
| --- |
| משה פרלמן • עמינדב פרי • נחמן קרני • נחמיה ברוש • שאול רמתי • דב סיני • אריה שלו • רפאל אפרת • יוסף כלב • פנחס להב • אפרים פורן • דב שיאון • יואל בן-פורת • יצחק גולן • יעקב אבן • אפרים לפיד • נחמן שי • אילן טל • עמוס גלעד • עודד בן-עמי • רון כתרי • רות ירון • מירי רגב • אבי בניהו • יואב מרדכי • מוטי אלמוז • רונן מנליס • הדי זילברמן • רן כוכב • דניאל הגרי |

 |
הראשון לציון הרב שלמה משה עמאר בביקורו אצל הרב שמעון ביטון, אפריל 2022
הרב **שמעון ביטון** (נולד בדצמבר 1931, ה'תרצ"ב) הוא רב ישראלי-מרוקאי, המכהן מאז 1984 כרבה של בית שמש (מ-2015 באופן לא רשמי).

תולדות חייו
-----------

### במרוקו

נולד בכפר אולד-חססאן במחוז סוס בדרום מרוקו לרב יצחק ביטון, שהיה רב וראש ישיבה בכפר תיזגין (לימים הרב המחוזי באזור תארודנת), ולמימה בת המקובל הרב יעיש קריספין, הרב האזורי בתארודנת. בצעירותו עבר עם משפחתו למרקש. בשנת ה'תש"ו (1946) בערך החל ללמוד בישיבת רבי אברהם אזולאי במרקש אצל הרבנים יהודה שושנה ודוד לעסרי, וחודשים ספורים אחר כך מינה אותו הרב שושנה ללמוד אחר הצהריים עם התלמידים את השיעור. שנה לאחר מכן למד במחזור הראשון של ישיבת אוצר התורה שהוקמה במרקש.

לאחר פטירת אביו בח' באב ה'תש"ט (1949), נאלץ לתור אחר פרנסה עבורו ועבור אחותו הקטנה (אמו נפטרה שנים רבות לפני כן). לשם כך נדד לאגאדיר, ולמד שחיטה בכפר סמוך, ובמקביל לימד בבית הספר של כי"ח. לאחר גמר לימודיו בקיץ ה'תש"י (1950) עבר לכפר תיזגין שבו כיהן אביו כרב, שם שימש כשוחט וכמלמד תלמידים. בחורף ה'תשי"א (1951) שב למרקש ללמוד מפי רבי יהודה שושנה ורבי אלעזר מור יוסף, וכן למד עברית מפי הרב חיים רפאל שושנה, ששלח אותו ללמד במקומו את בני העשירים. באותה התקופה הכיר אותו אב בית הדין של מרקש הרב מכלוף אבוחצירא, ולקחו כמלמד פרטי לבנו. באייר ה'תשי"ב (1952) מינה אותו הרב אבוחצירא לסופר בית הדין, והפך ליד ימינו של הרב אבוחצירא. במקביל החל ללמוד חושן משפט אצל סגן הראב"ד, הרב מרדכי קורקוס. הוא שימש גם כגובה עבור השלטון הצרפתי של המיסים המוטלים על שטרות הנחתמים בבית הדין, כדוגמת צוואות ושטרי מכר, וכן כאפוטרופוס כללי ליתומים. במסגרת תפקידו, הגה פתרון משפטי לרישום בטאבו של נכסי יהודים שלא היו להם שטרי קניין משום שהנכסים עברו בירושה במשך דורות רבים, ורצו למוכרם כדי לעלות לישראל. הוא קיבל אות הצטיינות מטעם הרשויות על התנהלותו. בשנת ה'תשט"ו (1955) התמנה גם לחזן בבית הכנסת "עטיא" במרקש.

### בישראל

בחורף ה'תשכ"ה עלה לישראל דרך מרסיי, יחד עם גיסו הרב עמינדב קריספין. הוא התגורר תחילה בלוד, שם היה בקשרים טובים עם הרב יצחק אבוחצירא, והתמנה ביוזמתו לרב בית הכנסת האלג'יראי בעיר. באותה השנה התמנה למנהל מחלקת הכשרות בבית שמש, ומאוחר יותר גם למנהל מחלקת נישואין ולרב בית כנסת "הזוהר" בשכונת משק עזר בעיר. בשנת ה'תשמ"ד נסמך לרבנות עיר על ידי הרבנים יצחק חזן, משה מלכה, שלום משאש ויוסף קאפח, וסמיכתו אושררה על ידי הרב הראשי לישראל מרדכי אליהו. בקיץ של אותה השנה ניצח בבחירות לתפקיד הרב הראשי לבית שמש, לאחר פטירתו של הרב יוסף בוסקילה. הוא ייסד כולל אברכים (בתחילה עמד בראשו הרב יעקב זמיר עד שהתמנה לדיין).

הרב ביטון ביולי 2022
בשנת ה'תשע"ה יצא לגמלאות מכהונתו הרשמית, אך ממשיך לכהן כרב העיר באופן לא רשמי.

ספריו
-----

* **מלאכת שמעון** - שאלות ותשובות ומאמרים בהלכה.
* **שמע בני** - על חמישה חומשי תורה והספדים.

לקריאה נוספת
------------

* הרב שמעון ביטון, **זה ספר תולדות אדם**, בתוך: "שמע בני", תשע"ג, עמ' ו-מה.

קישורים חיצוניים
----------------

* שמעון בן יצחק ביטון (1931-), דף שער בספרייה הלאומית

הערות שוליים
------------

1. ↑  סוף לסאגה: הגר"ש ביטון יישאר רב העיר בית שמש, אתר "לדעת", כ"ח אייר תשע"ה.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303714805171
* LCCN: n2016035178
* VIAF: 297707522
* WorldCat (עם VIAF): 297707522

 |
המונח "אף אוזן גרון" מפנה לכאן. לערך העוסק בהרכב מוזיקלי ישראלי, ראו אף אוזן גרון (להקה).
בדיקה במחלקת אף אוזן גרון, בבית חולים ברוסטוק שבגרמניה המזרחית, 1970
**רפואת אף אוזן גרון וניתוחי ראש צוואר** (בלועזית: **אוֹטוֹרִינוֹלָרינגוֹלוֹגְיָה**; באנגלית: **Otorhinolaryngology**), היא ענף ברפואה כירורגית המתמחה בטיפול במחלות במערכת האף, האוזן, הגרון, הראש והצוואר בגוף האדם.

שמה המלא של המומחיות בתחום זה בישראל: "מומחה במחלות אף, אוזן וגרון וכירורגיה של ראש-צוואר". כדי לקבל תואר מומחה בתחום זה בישראל יש להתמחות חמש שנים וחצי לפחות, מהן ארבע שנים וחצי במחלקה למחלות אף אוזן וגרון, חצי שנה במחלקה לכירורגיה כללית וחצי שנה נוספת במגוון של מחלקות אחרות (כגון: הרדמה, טיפול נמרץ, נוירוכירורגיה, כירורגיה פלסטית ועוד). לאחר תום התמחותם, בוחרים חלק מן המומחים בתחום זה להתאמן בתת-התמחות המתמקדת באחד מתחומי ההתמחות כולה.

רופא אף אוזן גרון הוא מומחה המטפל בכל ההיבטים הרפואיים והאסתטיים של האף האוזן והגרון.

התמחות רפואית זו מאחדת את איברים אילו לידי התמחות לא בהכרח בגלל תפקודם והאנטומיה שלהם. אפשר לראות קשרים אנטומיים (חשופים, פתוחים ומנהרתיים) הבאים לידי ביטוי בחצוצרת השמע מקשרת בין הגרון לאוזן התיכונה. את החיבור בין האוזן לחלל האף והגרון ניתן להמחיש על ידי סגירת האף והפה וניסיון נשיפה. הלחץ הנוצר באוזן בפעולה זו הוא כתוצאה מהלחץ הנוצר בתעלה המובילה לאוזן התיכונה. האף, האוזן והגרון הם חללים פתוחים היוצרים את המגע החושי עם הסביבה, ולכן תפקודם התקין הוא חיוני ביותר. מעבר לכך חלוקה למומחיות היא לעיתים צורך שרירותי או היסטורי ולא נובע מהגיון רפואי בדומה למומחיות עור ומחלות מין.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אוטורינולרינגולוגיה** |
| ויקישיתוף תמונות ומדיה בוויקישיתוף: **רפואת אף אוזן גרון** |

* איגוד רופאי אף אוזן גרון ומנתחי ראש-צוואר - אתר האינטרנט של הארגון הישראלי
* מדור אף אוזן גרון באתר שאל את הרופא, מידע כתבות פורומים ועוד
* [https://www.britannica.com/topic/otolaryngology topic/otolaryngology רפואת אף אוזן גרון], באתר אנציקלופדיה בריטניקה (באנגלית)
* מחלות אף אזן וגרון, דף שער בספרייה הלאומית

הערות שוליים
------------

1. ↑  תקנות הרופאים (אישור תואר מומחה ובחינות), התשל"ג-1973

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553476005171
* BnF: cb11935522c (data)
* GND: 4023088-0
* LCCN: sh85096050
* NDL: 00574631
* NKC: ph123870

 |
פירוש נוסף ערך זה עוסק בשיר. אם התכוונתם לתוכנית טלוויזיה ישראלית בעלת אותו שם, ראו אחד למיליון (תוכנית טלוויזיה).

"**אחד למיליון**" הוא סינגל שהוקלט על ידי הזמר הישראלי ליאור נרקיס בהשתתפות הזמרת נרקיס. הוא יצא לאור ב-9 בינואר 2022, על ידי חברת התקליטים הליקון, כסינגל שלא מתוך אלבום. השיר נכתב על ידי נרקיס וצליל קליפי, והופק על ידי תומר בירן. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-560 אלף מיליון השמעות.

השיר הגיע למקום הראשון במצעד הסיגנלים הישראלי של המדיה פורסט.

רקע
---

ב-14 בדצמבר 2021 הכריז ליאור על שיתוף הפעולה החדש שלו עם נרקיס בהופעתו בהאנגר 11 בתל אביב-יפו. הוא ציין בפני הקהל כי השיר הבא שלו יהיה בהשתתפות זמרת מוכרת ישראלית, ולאחר מכן הזמין את נרקיס לביצוע "אחד למיליון".

וידאו קליפ
----------

לא פורסם וידאו קליפ רשמי לשיר. ביום צאת השיר, ב-9 בינואר 2022, פורסם בערוץ היוטיוב הרשמי של ליאור האודיו של "אחד למיליון" עם העטיפה שלו כרקע. נכון למאי 2022 עומד מונה הצפיות של האודיו על למעלה מ-2.5 מיליון צפיות.

מיקומי שיא
----------

| 
‏‏‏  **מצעדים ודירוגים (2022)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 1 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 9 בינואר 2022 | סטרימינג • הורדה דיגיטלית | הליקון |  |

הערות שוליים
------------

1. ↑  אחד למיליון - ליאור נרקיס ונרקיס - ספוטיפיי
2. ↑  אריאל פייגלין, אחד למיליון: ליאור נרקיס והזמרת נרקיס חושפים בהפתעה דואט חדש, באתר ערוץ 7, 15 בדצמבר 2021
3. ↑  אחד למיליון - ליאור נרקיס ונרקיס - אפל מיוזיק